पाएं अपने शहर की ताज़ा ख़बरें और फ्री ई-पेपरडाउनलोड करें
गढ़वा में कोरोना संक्रमित मरीजों के लिए संजीवनी का काम कर रहे हैं समाजसेवी कंचन साहू। कंचन की लगातार सक्रियता से कोरोना संक्रमण की दूसरी लहर में कई मरीजों को मौत को मात देने में सफलता मिली है। यही कारण है कि आज सोशल मीडिया में लोग कंचन साहू की तारीफ करते नहीं थक रहे है। वर्तमान समय में एक तरफ जहां कोरोना वायरस से संक्रमित मरीज से लोग दूर भाग रहे हैं, वहीं कंचन साहू कोरोना संक्रमित मरीजों की सेवा में दिन रात लगे हुए हैं।
वे दिन रात सदर अस्पताल के कोविड कक्ष में इलाजरत मरीजों की देखभाल करने में अपना समय बीता रहे हैं। इसक्रम में वे संक्रमित मरीजों के परिजनों की हौसला अफजाई भी कर रहे हैं। सदर अस्पताल में इलाजरत मरीजों की जहां चिकित्सकों द्वारा समय-समय पर दवा दी जा रही है। वहीं कंचन साहू के द्वारा भी समय-समय पर मरीजों की हाल चाल लिया जा रहा है। कंचन के विरोधी भी यह स्वीकार करते हैं कि उनके द्वारा कोरोना की दूसरी लहर में जिस तरह से कार्य किया जा रहा है यह काफी सराहनीय है।
अब तक 70 से अधिक बार रक्त दान कर चुके हैं कंचन
कंचन साहू विभिन्न स्वयं सेवी संस्था से जुड़कर रक्त दान के क्षेत्र में भी उत्कृष्ट योगदान दिए हैं। इतना ही नहीं वे स्वयं भी 70 से अधिक बार रक्त दान कर चुके हैं। जबकि उनके नेतृत्व में समय समय पर रक्त दान शिविर का भी आयोजन होता रहा है।कंचन के इन्हीं सभी कार्यों के चलते उन्हें स्वास्थ्य विभाग का विधायक प्रतिनिधि भी बनाया गया है।
मरीज के परिजनों ने कहा-फरिश्ता हैं कंचन
संक्रमित मरीज के परिजन जितेंद्र कुमार ने कहा कि उनके पिता जी कोरोना संक्रमित हो गए थे। जब वह सदर अस्पताल पहुंचे तो कंचन साहू ने उन्हें काफी सहयोग किया। वर्तमान समय मे कंचन साहू फरिश्ता की तरह कार्य कर रहे हैं। जाटा गांव निवासी धर्मेंद्र कुमार ने कहा कि एक तरफ जहां लोग कोरोना संक्रमित मरीज से दूर भाग रहे हैं।
जब अपने भाई को इलाज कराने सदर अस्पताल पहुंचे तो कंचन साहू ने काफी सहयोग किया था। वर्तमान समय मे उनका भाई स्वस्थ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn